Neuroblastooma
Neuroblastooman syitä ei tiedetä. Mitään altistavia ympäristötekijöitäkään ei ole suoranaisesti voitu osoittaa altistavan lasta nimenomaan neuroblastooman puhkeamiselle, mutta yleiset, syövän kehitykselle altistavat tekijät oletettavasti vaikuttavat myös neuroblastooman syntyyn. Neuroblastoomasta on olemassa perinnöllinen muoto, mutta se on erittäin harvinainen.
Pankreatoblastooma
Pankreatoblastooma on äärimmäisen harvinainen lähinnä lapsilla tavattava haimasyöpä. Varhaisella iällä puhkeavassa muodossaan se ei yleensä ole niin aggressiivinen kuin aikuisilla. Pankreatoblastooman ennuste on parempi kuin haimasyövän tavallisesti. Kasvaimen ollessa kokonaan poistettavissa toipuu vähintään 80 % sairastuneista lapsista, mutta levinneen syövän ennuste on erittäin huono. Aikuisiällä esiintyessään pankreatoblastooman ennuste on huono.